作者:無名氏
標題:摸魚兒
內容:歲華向晚，遙天布同雲，霽雪輕飛。前村昨夜漏春光，楚梅先放南枝。嘆東君運巧思。裁瓊鏤玉妝繁蕊。花中偏異。解向嚴冬逞芳菲。免使遊蜂粉蝶戲。梁臺上，漢宮裡。殷勤仗、高樓羌管休吹。何妨留取憑闌干，大家吟玩歡醉。待明年，念芳草、王孫萬里。歸未得、仙源應是。又被花、開向天涯，淚灑東風對桃李。